
Uzaicinājums iesniegt galīgo piedāvājumu
Iepirkuma komisija informē, ka ir izpildījušies visi priekšnoteikumi, lai varētu turpināt konkursa procedūru ar sarunām “GSM ierīču atrašanās vietas noteicēja ierīkošana gaisa kuģiem” (iepirkuma identifikācijas numurs VRS 2023/36-02-AVP-RPVP, turpmāk – konkursa procedūra ar sarunām) – t.i., lai iepirkuma komisija varētu uzaicināt Pretendentus iesniegt galīgo piedāvājumu.
[bookmark: _GoBack]	Ņemot vērā iepriekš minēto, iepirkuma komisija uzaicina Pretendentus konkursa procedūras ar sarunām ietvaros iesniegt savu galīgo piedāvājumu.
	Prasības attiecībā uz galīgo piedāvājumu un citi konkursa procedūras ar sarunām noteikumi:
1. Pasūtītāja nosaukums, adrese un kontaktinformācija:
1.1. pasūtītāja nosaukums — Valsts robežsardze;
1.2. pasūtītāja adrese — Rūdolfa iela 5, Rīga, Latvija (LV-1012);
1.3. Valsts robežsardzes struktūrvienība, kura veic konkursa procedūru ar sarunām pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701), tālruņa numurs: (+371) 67209716, e-pasta adrese: asop@rs.gov.lv;
1.4. pasūtītāja kontaktpersonas:
1.4.1. Valsts robežsardzes Aviācijas un speciālo operāciju pārvaldes priekšnieka vietnieks (robežuzraudzības jautājumos) Leonards Kukjans, tālruņa numurs: (+371) 67209728, e-pasta adrese: leonards.kukjans@rs.gov.lv; 
1.4.2. Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta iepirkumu vadošais speciālists Aleksandrs Vasiļkovskis, tālruņa numurs: (+371) 67209724, e-pasta adrese: aleksandrs.vasilkovskis@rs.gov.lv.
2. Konkursa procedūras ar sarunām finansiālais pamats: pasūtītājs paredz apmaksāt sniegto pakalpojumu no Eiropas Savienības Finansiāla atbalsta instrumenta robežu pārvaldībai un vīzu politikai ietvaros īstenojamā projekta Nr. VRS/RPVP/2023/4 “Izmitināšanas un uzturēšanas līdzekļu iegāde Valsts robežsardzes vajadzībām” līdzekļiem.
3. Paziņojuma par līgumu publikācijas datums Iepirkumu uzraudzības biroja tīmekļvietnē (https://eformsb.pvs.iub.gov.lv/show/e8b0f538-0918-4918-8f7c-4edf95bac3a1): 17.11.2023. Paziņojuma par līgumu publikācijas datums Eiropas Savienības Oficiālajā Vēstnesī (https://ted.europa.eu/lv/notice/-/detail/700368-2023): 17.11.2023.
4. Konkursa procedūras ar sarunām  apjoms ir noteikts galīgajā tehniskajā specifikācijā (vēstules 1. pielikums).
5. Prasības attiecībā uz galīgā piedāvājuma noformējumu un iesniegšanu:
5.1. galīgais piedāvājums jāiesniedz līdz 2024. gada 7. jūnija plkst. 11:00 elektroniski — elektronisko iepirkumu sistēmas e-konkursu apakšsistēmas konkursa procedūras ar sarunām sadaļā (https://www.eis.gov.lv/EKEIS/Supplier/Procurement/110276);
5.2. galīgo piedāvājumu sagatavo un iesniedz, ievērojot elektronisko iepirkumu sistēmas lietotāju rokasgrāmatā dotos norādījumus[footnoteRef:1]; [1:  Elektronisko iepirkumu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.] 

5.3. galīgo piedāvājumu iesniedz elektroniskā formā (edoc, doc, docx, xls, xlsx, odf vai pdf formātā), kur piedāvājumā ietvertie dokumenti ir parakstīti kopā kā viena datne, ievērojot to, ka vienas datnes lielums ieteikts līdz 5 MB[footnoteRef:2]; [2:   https://www.eis.gov.lv/EKEIS/Publication/View/1063?subsystemCode=KON “How to add files larger than 5 MB in the e-tender”.] 

5.4. galīgo piedāvājumu sagatavo latviešu vai angļu valodā. Galīgā tehniskā piedāvājuma (vēstules 3. pielikums)  formā  noteiktie ražotāja iesniedzamie dokumenti var būt citā valodā (kas nav latviešu vai angļu valoda), bet tad tiem pievieno klāt no savas puses apliecinātu tulkojumu latviešu vai angļu valodā. Pretendents ir tiesīgs apliecināt visus galīgajā piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;
5.5. galīgo piedāvājumu (visu galīgā piedāvājuma dokumentu kopumu)  paraksta elektroniski vienā no šādiem veidiem:
5.5.1. izmantojot e-konkursu sistēmā iestrādātu paraksta rīku;
5.5.2. izmantojot drošu elektronisko parakstu[footnoteRef:3]. [3:  Drošs elektroniskais paraksts — kvalificēts elektroniskais paraksts Eiropas Parlamenta un Padomes 2014. gada 23. jūlija regulas (ES) Nr.  910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK (turpmāk — Regula Nr.  910/2014/ES) 3. panta 12. punkta izpratnē; ] 

Piezīme. Galīgā piedāvājumā GSM ierīču atrašanās vietas noteicēja (turpmāk – Prece) ražotāja iekļautus dokumentus  paraksta Preces ražotāja paraksta tiesīga amatpersona. Ja galīgā piedāvājumā tiek iekļauti apakšuzņēmēja dokumenti, tos paraksta apakšuzņēmēja paraksta tiesīga amatpersona;
5.6. ja galīgā piedāvājuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā, tad galīgajam piedāvājumam klāt pievieno dokumentu, kas apliecina šīs personas pārstāvības tiesības (piemēram, attiecīgās valsts komercreģistra dokumentu, pilnvaru utt.), vai šāda dokumenta kopiju, ja konkursa procedūras ar sarunām iepriekšējā posmā šāds dokuments netika iesniegts;
5.7. galīgā piedāvājumā iekļautas dokumentu kopijas vai citus dokumentu atvasinājumus apliecina pretendenta paraksta tiesīgā amatpersona, norādot uz atsevišķa dokumenta apliecinājumu, ka visi galīgā piedāvājumā iekļautas dokumenta kopijas vai citi dokumentu atvasinājumi ir pareizi. 
5.8. ārpus elektronisko iepirkumu sistēmas iesniegtie galīgie piedāvājumi netiks izskatīti. Galīgie piedāvājumi, kas saņemti ārpus elektronisko iepirkumu sistēmas, netiek atvērti, un pasūtītājs tos neatvērtus nosūta atpakaļ iesniedzējam;
5.9. pretendents norāda tās galīgā piedāvājuma daļas, kuras satur informāciju, kas uzskatāma par komercnoslēpumu vai konfidenciālu, kā arī to, kāds ir šāda statusa tiesiskais pamats;
5.10. galīgo piedāvājumu elektronisko iepirkumu sistēmā iesniedz, aizpildot konkursa procedūras ar sarunām 3.posma sadaļā ievietotās formas vai sagatavojot dokumentus ārpus elektronisko iepirkumu sistēmas un augšupielādējot sistēmas attiecīgajās vietnēs aizpildītas formas. Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām;
5.11. galīgo piedāvājumu sagatavo tā, lai nekādā veidā netiktu apdraudēta elektronisko iepirkumu sistēmas darbība un nebūtu ierobežota piekļuve galīgajā piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Galīgais piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja galīgais piedāvājums saturēs kādu no šajā apakšpunktā minētajiem riskiem, tas netiks izskatīts;
5.12. pretendents jebkurā laikā līdz galīgā piedāvājuma iesniegšanas termiņa beigām var atsaukt vai grozīt savu galīgo piedāvājumu. Grozījumi vai atsaukums ir iesniedzami tikai elektroniski, izmantojot elektronisko iepirkumu sistēmu. Atsauktos galīgos piedāvājumus un pēc galīgo piedāvājumu iesniegšanas termiņa beigām iesniegtos galīgos piedāvājumus neatver;
5.13. pretendents piedāvā sniegt pakalpojumu saskaņā ar tehniskajā specifikācijā (vēstules 1. pielikums) un līguma projektā (vēstules 2. pielikums) noteikto, iesniedzot galīgo tehnisko piedāvājumu. Galīgo tehnisko piedāvājumu pretendents sagatavo atbilstoši vēstules 3. pielikumā noteiktajai formai. Pretendents papildus pievieno pierādījuma dokumentus (apliecinātas kopijas vai izrakstus atbilstoši šīs vēstules 5.7. apakšpunkta prasībām), kas apliecina tehniskajā piedāvājumā 2.5. – 2.7. apakšpunktā norādītā parametra atbilstību. Par pierādījuma dokumentiem pasūtītājs atzīst :
5.13.1. Eiropas Parlamenta un Padomes 2008. gada 9. jūlija regulā (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ regulu (EEK) Nr. 339/93 noteiktajā kārtībā akreditētas atbilstības novērtēšanas institūcijas testēšanas pārskatu un/vai protokolu, vai sertifikātu;
5.13.2. citus atbilstošus pierādījumus, tai skaitā ražotāja tehnisko dokumentāciju, ja pretendentam no tā neatkarīgu iemeslu dēļ vispār vai līdz piedāvājumu iesniegšanas termiņa beigām nebija iespējams iegūt šīs vēstules 5.13.1.apakšpunktā minēto sertifikātu vai testēšanas pārskatu un/vai protokolu.
Piezīme: ja pretendentam no tā neatkarīgu iemeslu dēļ vispār vai līdz piedāvājumu iesniegšanas termiņa beigām nebija iespējams iegūt šīs vēstules 5.13.1.apakšpunktā minētos dokumentus, tad pretendents iesniedzot galīgo piedāvājumu sevišķi norāda šo apstākli galīgā piedāvājumā.
5.14. pretendents piedāvā sniegt pakalpojumu par noteiktu atlīdzību, iesniedzot galīgo finanšu piedāvājumu. Galīgo finanšu piedāvājumu pretendents sagatavo atbilstoši vēstules 4. pielikumā noteiktajai formai ievērojot, lai:
5.14.1. cenas būtu norādītas euro;
5.14.2. cenas būtu norādītas ar 2 (divi) zīmēm aiz komata.
Galīgā finanšu piedāvājuma cenā jāiekļauj visus nodokļus (izņemot pievienotās vērtības nodokli), nodevas un izmaksas, kas saistītas ar pakalpojuma sniegšanu, izmaksas kas saistītas ar kredītiestādes vai apdrošināšanas sabiedrības izsniedzamo garantiju saskaņā ar līguma noteikumiem, kā arī garantijas saistībām;
5.15. pretendents nav tiesīgs iesniegt piedāvājuma variantus.

6. Galīgos piedāvājumus atver 2024. gada 7. jūnijā plkst. 15:00. Galīgo piedāvājumu atvēršanas procedūra notiek elektronisko iepirkumu sistēmā konkursa procedūras ar sarunām sadaļā.
7. Ja pretendents ir veicis galīgā piedāvājuma otrā līmeņa šifrēšanu, tad pretendents 15 minūšu laikā pēc galīgo piedāvājumu atvēršanas faktiskas uzsākšanas (t.i., no brīža, kad elektronisko iepirkumu sistēmā pretendentiem tiek paziņots, ka galīgo piedāvājumu atvēršanas sanāksme ir uzsākta) veic galīgo piedāvājumu atšifrēšanu. Pretendents veic galīgo piedāvājumu atšifrēšanu, izmantojot elektronisko iepirkumu sistēmā pieejamos rīkus.
8. Uzskatāms, ka galīgā piedāvājuma dokuments nav iesniegts, ja:
8.1. attiecīgās datnes tips neatbilst vēstules 5.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;
8.2. attiecīgā datne ir tehniski bojāta un nav atverama;
8.3. attiecīgās datnes atvēršanu antivīrusa programmatūra bloķē kā potenciāli bīstamu;
8.4. attiecīgo datni nav iespējams atvērt sakarā ar to, ka pretendents veicis galīgā piedāvājuma otrā līmeņa šifrēšanu un pielaidis kļūdas galīgā piedāvājuma šifrēšanas vai atšifrēšanas procesā vai arī vispār nav veicis galīgā piedāvājuma atšifrēšanu;
8.5. attiecīgās datnes atvēršana varētu kaut kādā veidā apdraudēt elektronisko iepirkumu sistēmas darbību. 
9. Iepirkuma komisija pārbauda, vai pretendenta galīgais piedāvājums atbilst uzaicinājumā iesniegt galīgo piedāvājumu noteiktajam — t.i., pārbauda, vai pretendenta galīgais piedāvājums atbilst galīgajā tehniskajā specifikācijā izvirzītajām prasībām, vai pretendents savā galīgajā piedāvājumā ir apņēmies (bez ierunām) piegādāt preces un sniegt pakalpojumus saskaņā ar galīgajā līguma projektā paredzētajiem noteikumiem un vai pretendenta galīgais piedāvājums atbilst uzaicinājumam iesniegt galīgo piedāvājumu pielikumā pievienotajai galīgā tehniskā piedāvājuma un galīgā finanšu piedāvājuma formai.
10. Ja iepirkuma komisija konstatē, ka pretendenta galīgajā finanšu piedāvājumā, aprēķinot kopējo cenu, pielaistas aritmētiskas kļūdas, tad pasūtītājs labo kopējo cenu, ņemot par pamatu galīgajā finanšu piedāvājumā norādītās vienību cenas.
11. Ja pretendenta galīgais piedāvājums neatbilst uzaicinājumā iesniegt galīgo piedāvājumu noteiktajam, tad pasūtītājs izslēdz pretendentu no turpmākas dalības konkursa procedūrā ar sarunām. Ja pretendenta galīgais piedāvājums neatbilst uzaicinājumā iesniegt galīgo piedāvājumu noteiktajām noformējuma prasībām, tad pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības konkursa procedūrā ar sarunām. Tāpat arī, ja pretendenta galīgajā piedāvājumā ir acīmredzama pārrakstīšanās kļūda (piemēram, ja pretendenta galīgais piedāvājums nesakrīt ar sarunu gaitā pretendenta sniegto informāciju pasūtītājam), tad pasūtītājs var lemt par pretendenta neizslēgšanu no dalības konkursa procedūrā ar sarunām, pieprasot pretendentam precizēt savu galīgo piedāvājumu.
12. Iepirkuma komisija līguma slēgšanas tiesības piešķir tam pretendentam, kura piedāvājums starp tiem pretendentiem, kas nav izslēgti no dalības konkursa procedūrā ar sarunām saskaņā ar vēstules 15. punktu, ir saimnieciski visizdevīgākais ar izvēles kritēriju – cena (piedāvājums ar zemāko cenu).
13. Ja pirms tam, kad pieņemts lēmums par līguma slēgšanas tiesību piešķiršanu, iepirkuma komisija konstatē, ka vismaz divu piedāvājumu novērtējums ir vienāds, tad iepirkuma komisija izvēlas to pretendentu, kuram piedāvātais preces un instalācijas (Pakalpojuma izpildes) garantijas laiks ir visgarākais. Ja iepirkuma komisija konstatē, ka arī piedāvātie garantijas laiki ir vienādi, iepirkuma komisija aicinās pretendentu pārstāvjus un organizēs izlozi. Situācijā, kad pretendenta(-u) pārstāvis(-ji) izvēlēsies nepiedalīties izlozē, iepirkuma komisija veiks izlozi bez pretendenta(-u) pārstāvja(-u) klātbūtnes.
14. Prasības saistību izpildes nodrošinājumam: prasības saistību izpildes nodrošinājumam (avansa atmaksas garantija, garantijas laika saistību izpildes garantija) ir noteiktas līguma projekta (vēstules 2. pielikums) 3. un 7. punktā.
15. Pirms galīgā lēmuma pieņemšanas par līguma slēgšanas tiesību piešķiršanu iepirkuma komisija:
15.1. ievērojot Latvijas Republikas Publisko iepirkumu likuma 42. pantā noteikto kārtību, veic pārbaudi par to, vai uz pretendentu, kuram būtu piešķiramas līguma slēgšanas tiesības, neattiecas Latvijas Republikas Publisko iepirkumu likuma 42. panta otrās daļas 2. punktā paredzētie piegādātāju izslēgšanas no dalības iepirkuma procedūrā nosacījumi[footnoteRef:4]. Ja pretendents piedāvājumā norādījis apakšuzņēmēju, kura sniedzamo pakalpojumu vērtība ir vismaz 10 000 euro un pasūtītājs kandidātu atlasē (konkursa procedūras ar sarunām 1. posms) ir veicis šāda apakšuzņēmēja pārbaudi atbilstoši Latvijas Republikas Publisko iepirkumu likuma 42. panta otrās daļas prasībām, tad iepirkuma komisija pārbauda, vai uz šādu apakšuzņēmēju neattiecas Publisko iepirkumu likuma 42. panta otrās daļas  2., punktā paredzētie piegādātāju izslēgšanas nosacījumi. Gadījumā, ja pretendents galīgajā piedāvājumā norādīs jaunu apakšuzņēmēju, kura sniedzamo pakalpojumu vērtība ir vismaz 10 000 euro, tad iepirkuma komisija pārbauda, vai uz šādu apakšuzņēmēju neattiecas Publisko iepirkumu likuma 42. panta otrās daļas  1., 2., 3., 4., 5., 6., 7., 10., 11., 12., 13. un 14. punktā paredzētie piegādātāju izslēgšanas nosacījumi; [4:  Latvijas Republikas Publisko iepirkumu likuma 42. panta otrās daļas 2. punktā paredzētos apstākļus iepirkuma komisija pārbauda tikai attiecībā uz dienu, kad pieņemts lēmums par iespējamu līguma slēgšanas tiesību piešķiršanu.] 

15.2. ievērojot Starptautisko un Latvijas Republikas nacionālo sankciju likuma 111. pantā noteikto kārtību, veic pārbaudi par to, vai uz pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie izslēgšanas gadījumi;
15.3. veic pārbaudi par pretendenta, kuram būtu piešķiramas līguma slēgšanas tiesības, atbilstību Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.1 punkta nosacījumiem (piemēram, programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis).
16. Ja pretendents plāno piesaistīt līguma saistību izpildei apakšuzņēmēju, tad pretendents:
16.1. piedāvājumā iekļauj apakšuzņēmēja apliecinājumu atbilstoši vēstules 5.pielikumā noteiktajai formai par to, ka viņš piekrīt piedalīties konkursa procedūra ar sarunām un norāda:
16.1.1. pakalpojumus, kurus apakšuzņēmējs apņemas pildīt līguma ietvaros gadījumā, ja ar pretendentu turpmāk tiks noslēgts līgums;
16.1.2. izpildāmo pakalpojumu izmaksas euro;
16.1.3. informāciju par to, kādi resursi tiks nodoti pretendenta rīcībā un resursu nodošanas veidu;
16.1.4. informāciju par atbilstību vai neatbilstību mazo vai vidējo uzņēmumu statusam[footnoteRef:5]. [5:  Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) par mazo vai vidējo uzņēmumu atzīstams uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro.] 

16.2. par katru apakšuzņēmēju kvalifikācijas dokumenti iesniedzami tādā apjomā, kādā tie piedalās piedāvājumā un līguma izpildē[footnoteRef:6]; [6:  Kvalifikācijas prasības un kvalifikāciju apliecinošie dokumenti ir norādīti Valsts robežsardzes Aviācijas un speciālo operāciju pārvaldes iepirkuma komisijas 2023. gada 14. novembra sēdē apstiprinātā konkursa procedūras ar sarunām kandidātu atlases nolikuma 12. punktā (atrodas https://www.eis.gov.lv/EKEIS/Supplier/Procurement/110276).] 

16.3. ja pretendents izvēlas iesniegt Eiropas vienoto iepirkuma procedūras dokumentu (turpmāk — ESPD)[footnoteRef:7], tad pretendents iesniedz ESPD par katru apakšuzņēmēju. [7:  ESPD sagatavo atbilstoši Eiropas Komisijas 2016. gada 5. janvāra īstenošanas regulā 2016/7, ar ko nosaka standarta veidlapu Eiropas vienotajam iepirkuma procedūras dokumentam, noteiktajām prasībām. ESPD veidlapa (Word formātā) un tās aizpildīšanas prasības pieejamas tīmekļvietnē: http://www.iub.gov.lv/lv/node/587.] 

Piezīme: ja pretendents konkursa procedūras ar sarunām 1. posmā savā pieteikumā ir iekļāvis apakšuzņēmēja apliecinājumu, tad tas ir tiesīgs iesniegt apliecinājumu brīvā formā, kurā būs norādīta precizēta informācija saistībā ar apakšuzņēmēja izpildāmo pakalpojumu izmaksu daļu līguma izpildē (euro bez PVN);
17. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendentam būs jāiesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma.
18. Pasūtītājs slēdz ar izraudzīto pretendentu līgumu, pamatojoties uz galīgo līguma projektu un izraudzītā pretendenta galīgo piedāvājumu.

Pielikumā[footnoteRef:8]: 		 [8:  Tīmekļvietne, kurā pieejami dokumenti: https://www.eis.gov.lv/EKEIS/Supplier/Procurement/110276.] 

1. Galīgā tehniskā specifikācija uz 5 (pieci) lapām.
2. Galīgais līguma projekts uz 17 (septiņpadsmit) lapām.
3. Galīgā tehniskā piedāvājuma forma uz 10 (desmit) lapām.
4. Galīgā finanšu piedāvājuma forma uz 1 (viens) lapas.
5. Apakšuzņēmēja apliecinājums dalībai konkursa procedūrā ar sarunām uz 1 (viens) lapas.

Iepirkuma komisijas priekšsēdētāja
vietnieks							                                 L.Kukjans

Valsts robežsardzes Aviācijas un speciālo operāciju pārvaldes
Lidlauka ekspluatācijas un bruņojuma dienesta 
iepirkumu vadošais speciālists Aleksandrs Vasiļkovskis
67209724, aleksandrs.vasilkovskis@rs.gov.lv
ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

